Helmi Lappalainen aloittaa puheenjohtajana

Urputtaminen täytyy jalostaa yhteisiksi tavoitteiksi, totesi väistyvä puheenjohtaja Matti Perälä.

Keski-Karjalan diabetesyhdistyksen vuosikokous valitsi uudeksi puheenjohtajaksi Helmi Lappalaisen Kiteeltä. Hallituksen jäseniksi valittiin Mirja Asikainen, Meeri Ditiatieva, Kaija Halttunen, Teuvo Hukka, Saara Karvinen ja Aro Luukkainen. Keski-Karjalan Diabetesyhdistyksen vuosikokous pidettiin Kiteen opistolla 4.11.2022.

Diabeetikon tulee saada tarvittaessa yhteys oman terveysaseman sairaanhoitajaan. Yhteyden saaminen on hoidon A ja O.

Hoitoketjun järjestelyjen kannalta taas on olennaista asioida yhdessä Pohjois-Karjalan toisten diabetesyhdistysten kanssa. Koska tuleva hyvinvointialue on koko Pohjois-Karjalan kattava, tulee myös diabeetikkojen puhua Pohjois-Karjalan diabeetikkojen äänellä, yhdessä.

Tuemme hoitohenkilökunnan työtä. He tekevät parhaansa. Asiat muuttuvat, kun saamme julki asiallista ja todellisiin kokemuksiin ja havaintoihin pohjautuvaa tietoa. Urputtaminen täytyy jalostaa yhteisiksi tavoitteiksi yhdessä hoitohenkilökunnan kanssa, viisivuotisen puheenjohtajan kautensa päättänyt Matti Perälä totesi.